stanford-oval/wikipedia huggingface dataset:
ג'ון ברנטל

| --- | --- |

ג'ון ברנטל בכנס "קומיק-קון" בסן דייגו, יולי 2017
 לידה:  20 בספטמבר 1976 (בן 48) וושינגטון די. סי., ארצות הברית ארצות הברית 
 שם לידה:  Jonathan Edward Bernthal 
 מדינה:  ארצות הברית 
 תקופת הפעילות:  מ-2002 
 מקום לימודים:  אוניברסיטת הרווארד  Sidwell Friends School  מכללת סקידמור  המכון ללימודי תיאטרון מתקדמים 
 מספר צאצאים:  3 
 פרופיל ב-IMDb
 
ג'ונתן אדווארד "ג'ון" ברנטל (באנגלית: Jonathan Edward "Jon" Bernthal; נולד‏ ב-20 בספטמבר 1976) הוא שחקן קולנוע וטלוויזיה יהודי-אמריקאי. מוכר בזכות תפקידיו כשיין וולש בסדרה "המתים המהלכים" מבית AMC, בתפקידו כהמעניש בסדרת הטלוויזיה "המעניש" של נטפליקס וכן בתור השוטר המושחת ג'נקינס בסדרה 'העיר הזאת שלנו" של HBO.
ביוגרפיה

ברנתל נולד וגדל בוושינגטון, בנם של זוג הורים יהודים, ג'ואן לורי ואריק לורנס ברנטל. הוא החל ללמוד במכללת סקידמור שבניו יורק אבל פרש ממנה ולאחר מכן עבר ללמוד משחק בתיאטרון האמנותי של מוסקבה (בשנות לימודיו שם שיחק כתופס במועדון טורנדו בלאשיחה מאליפות רוסיה בבייסבול). סיים בהצטיינות בשנת 2002 את לימודי המשחק שלו בתיאטרון הרפרטוארי האמריקני.
קריירה

בשנת 2002 קיבל את התפקיד הראשון שלו, דמות אורחת בסדרה "חוק וסדר: כוונה פלילית", בתור ליין רודוק.
ב-2004 שיחק בסרט "החתונה של טוני וטינה". ב-2005 באחד מתפקידיו הראשונים בטלוויזיה התארח בסדרה "איך פגשתי את אמא" בתור קרלוס. ברנתל התגלה קולנועית לראשונה בשנת 2006 בדרמה של אוליבר סטון "מגדלי התאומים", שבה שיחק בתפקיד משני בתור השוטר כריסטופר אמורוסו. באותה שנה שיחק גם בסיטקום "The Class" בתפקיד דאנקן כרמלו.
בשנת 2009 השתתף בפנטזיה הקומית המצליחה "לילה מוטרף במוזיאון 2" בתפקיד אל קאפונה ובסדרת הדרמה "איסטוויק".
פריצתו הגדולה הייתה בשנת 2010 עם תפקיד ראשי בסדרת האימה הפופולרית "המתים המהלכים" בה שיחק בתור השוטר שיין וולש.
באותה שנה הופיע גם בסרטו המוערך של רומן פולנסקי "סופר הצללים" בתפקיד ריקי ריקדלי סוכנו של הסופר (יואן מקגרגור).
בשנת 2013 הופיע ברנתל בסרטו של מרטין סקורסזה "הזאב מוול סטריט" בתפקיד בראד בודניק ובהפקת הפעולה של דוויין ג'ונסון "מלשין". באותה שנה שיחק במיני-סדרה של רשת TNT, "מוב סיטי" בתפקיד הבלש ג'ו במשטרת לוס אנג'לס. ויוצא חיל הנחתים של ארצות הברית לשעבר.
בשנת 2016 שיחק בסרט המתח "רואה החשבון". בשנת 2017 שיחק בתפקיד משני בסרט הפשע המוזיקלי "בייבי דרייבר" בבימויו של אדגר רייט. באותה שנה שיחק גם בסרט "מעל החוק", בתפקיד פרנק "שוטגאן" וגם בתור פרנק קאסל/המעניש בסדרה דרדוויל.
ובשנת 2018 חזר לשחק את קאסל בסדרה משל עצמו  המעניש.
בשנת 2021 שיחק בסרט הדרמה "משפחה מנצחת", בתור מאמן הטניס ריק מאסי, שאימן בין היתר שחקניות כמו סרינה ויליאמס ומריה שראפובה.
חיים אישיים

ב-25 בספטמבר 2010 נישא ברנטל לארין אנגל, אחייניתו של כוכב ההיאבקות קורט אנגל. יש להם שני בנים (הנרי (2011), בילי (2013) ובת, מדליין (2015) והם מתגוררים בקליפורניה.
אחיו, תום ברנטל, מאורס למיליארדרית שריל סנדברג.
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 2002 | Mary/Mary | מני |  |
| 2004 | החתונה של טוני וטינה | דומיניק פאבריצי |  |
| 2006 | מגדלי התאומים | כריסטופר אמורוסו |  |
| 2007 | אוויר לנשימה | מראיין |  |
| 2007 | יום הגיוס | ג'יימס דיקסון |  |
| 2008 | Bar Starz | דוני פיטרון |  |
| 2008 | A Line in the Sand | באנזאי |  |
| 2009 | לילה מוטרף במוזיאון 2 | אל קפונה |  |
| 2010 | סופר הצללים | ריק ריקדרלי |  |
| 2010 | כמו יום ולילה | בחור צעיר |  |
| 2011 | רמפארט | דן מורנו |  |
| 2013 | מלשין (אנ') | דניאל ג'יימס |  |
| 2013 | סוגרים חשבון | בי.ג'יי רוז |  |
| 2013 | הזאב מוול סטריט | בראד בודניק |  |
| 2014 | זעם | גראדי "קון-אס" טראוויס |  |
| 2015 | אני וארל וזאת שעומדת למות | מר מקארת'י |  |
| 2015 | סיקאריו | טד |  |
| 2015 | אנחנו החברים שלכם | פייג' מוראל |  |
| 2016 | ליגת הצדק נגד הטיטאנים הצעירים | טריגון | דיבוב |
| 2016 | רואה החשבון | ברקסטון וולף |  |
| 2017 | רוחות קרות | מאט רייבורן |  |
| 2017 | בייבי דרייבר | גריף |  |
| 2017 | Sweet Virginia | סאם |  |
| 2017 | עלייה לרגל | המיוט |  |
| 2017 | מעל החוק | פרנק "שוטגאן" |  |
| 2018 | אלמנות (אנ')‏ | פלורק גאנר |  |
| 2019 | חיים אחרים | מארק |  |
| 2019 | פורד נגד פרארי | לי איאקוקה |  |
| 2020 | וינה והפנטומים | מונרו |  |
| 2021 | עד במנוסה | שריף איתן סויר |  |
| 2021 | משפחה מנצחת | ריק מאסי |  |
| 2021 | חוויה מתקנת | טרנס סווינו | גם מפיק |
| 2021 | הקדושים של ניוארק | ג'וני סופרנו |  |
| 2021 | קלון | בלייק |  |
| 2022 | מקל מחודד | ג'וש | גם מפיק בפועל |
| 2023 | Origin | ברט המילטון |  |
| 2025 | רואה החשבון 2 | ברקסטון וולף |  |
| 2025 | החובבן (אנ') |  |  |
| TBA | Snow Ponies |  |  |
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 2002 | חוק וסדר: כוונה פלילית | ליין רודוק | פרק: "Malignant" |
| 2004 | ללא עקבות | אלכס גאניה | פרק: "Bait" |
| 2004 | ד"ר וגאס | גרג | פרק: "Dead Man, Live Bet" |
| 2004 | בוסטון ליגל | מייקל שאיה | פרק: "Questionable Characters" |
| 2004 | Revenge of the Middle-Aged Woman | בחור במשרד | סרט טלוויזיה של CBS |
| 2005 | ג'וני זירו | ברט פאריש | פרק: "I Did It All for the Nooky" |
| 2005 | CSI: מיאמי | הארי קלוגמן | 2 פרקים |
| 2005 | חוק וסדר: מדור מיוחד | שרם המפבל | פרק: "Goliath" |
| 2005 | איך פגשתי את אמא | קרלוס | פרק: "Purple Giraffe" |
| 2007–2006 | הכיתה | דאנקן קרנלו | תפקיד ראשי; 19 פרקים |
| 2010–2009 | איסטוויק | ריימונד גרדנר | תפקיד ראשי; 12 פרקים |
| 2010 | מספ7ים | מייק נאש | פרק: "Growin' Up" |
| 2010 | הפסיפיק | סמל מנואל רודריגז | 2 פרקים |
| 2012–2010, 2018 | המתים המהלכים | שיין וולש | תפקיד ראשי (עונות 2-1) תפקיד אורח (עונות 3, 9); 21 פרקים |
| 2012 | החוק של הארייט | לוקאס | פרק: "The Whole Truth" |
| 2012, 2017 | רובוט צ'יקן | הוקאיי / שיין וולש | דיבוב; 2 פרקים |
| 2013 | מוב סיטי (אנ') | הבלש ג'ו טיג | תפקיד ראשי; 6 פרקים |
| 2015 | דרוש גיבור | מייקל סאסמן | מיני-סדרה |
| 2015, 2018 | סופרמנשן | ראט | דיבוב; 4 פרקים |
| 2016 | דרדוויל | פרנק קאסל / המעניש | תפקיד ראשי (עונה 2); 12 פרקים |
| 2019–2017 | המעניש | פרנק קאסל / המעניש | תפקיד ראשי (עונות 2-1); 26 פרקים |
| 2019–2018 | קימי שמידט | אילן | 2 פרקים |
| 2021 | The Premise | צ'ייס מילברנדט | פרק: "Moment of Silence" |
| 2022 | העיר הזאת שלנו | ויין ג'נקינס | מיני-סדרה |
| 2022 | ג'יגולו אמריקאי | ג'וליאן קיי | תפקיד ראשי; 8 פרקים |
| 2022–2023 | הדוב | מייקל ברזאטו | 3 פרקים  מועמד פרס אמי לבידור בפריים טיים לשחקן אורח יוצא מן הכלל בסדרה קומית (אנ') (2023)  פרס אמי לבידור בפריים טיים לשחקן אורח יוצא מן הכלל בסדרה קומית (אנ') (2024) |
| TBA | דרדוויל: נולד מחדש | פרנק קאסל / המעניש | סדרת טלוויזיה עתידית של דיסני+ |
| TBA | His & Hers | הבלש ג'ק הארפר | סדרה עתידית של נטפליקס |
הערות שוליים

↑  Nellie Andreeva, Nellie Andreeva, ‘American Gigolo’: Gretchen Mol To Star With Jon Bernthal In Showtime Pilot Reboot, Deadline, ‏2020-11-16 (באנגלית)
| 0 | 1 | 2 |
| --- | --- | --- |
| הקודם: 2023: סם ריצ'רדסון – "טד לאסו" | פרס אמי לבידור בפריים טיים לשחקן אורח בסדרה קומית   2024: ג'ון ברנטל – "הדוב"  | הבא: |
| --- | --- |
בקרת זהויות :  NLI: 987007320604905171  PLWABN: 9812463093805606  BIBSYS: 11051555  BNE: XX5101351  BnF: cb165025670 (data)  GND: 1023198738  ISNI: 0000 0001 2303 2329  LCCN: no2009193018  NKC: xx0216286  NLK: KAC2020M0234  NTA: 413559742  SUDOC: 189193565  VIAF: 170398382   WorldCat (עם VIAF): 170398382
מת'וד מן

| --- | --- |

מת'וד מן
 לידה:  2 במרץ 1971 (בן 53) המפסטד, ארצות הברית 
 שם לידה:  קליפורד סמית'
 שם במה:  MethodMan / Johnny Blaze / Mr. Meth / Meth-Tical 
 מוקד פעילות:  סטטן איילנד, ניו יורק
 תקופת הפעילות:  מ-1993
 מקום לימודים:  תיכון ניו דורפ 
 סוגה:  ראפ/היפ הופ
 שפה מועדפת:  אנגלית 
 חברת תקליטים:  דף ג'אם
 smithgarrproductions.com
 פרופיל ב-IMDb
 
אמן ההיפ הופ מת'וד מן מתכונן לצלילת במה בהופעה במרכז קומקסט, מסצ'וסטס.
קליפורד סמית' (באנגלית: Clifford smith;‏ נולד ב-2 במרץ 1971 בסטטן איילנד, ניו יורק), המוכר יותר בשם הבמה שלו מת'וד מן. הוא ראפר, זמר היפ הופ, מפיק מוזיקלי, שחקן, חבר בלהקת הוו טאנג קלאן וחלק מהצמד רדמן ומת'וד מן.
מת'וד מן זכה בפרס גראמי ב-1996 בקטגוריית ביצוע הראפ הטוב ביותר עם השיר You're all I Need לצד מרי ג'יי בלייג'.
רקע

הוא נולד בסטטן איילנד, ניו יורק בשם קליפורד סמית', ואת כינויו לקח מהסרט "המתאגרף הצעיר וחסר הפחד" ("The fearless young boxer") בו הדמות הראשית נקראה מת'וד מן (מלשון מתודה). מת'וד הוא אף ביטוי סלנג ידוע בסטטן איילנד לסם המריחואנה.
מת'וד מן, הידוע גם בכינוייו האחרים כג'וני בלייז (Johnny blaze), "ריאת הברזל" (The iron lung), "לונג ג'ון סילבר" (The long jhon silver), או "הוט ניקסון" (Hot nixon), גדל בסטטן איילנד שבניו יורק לאבא עבריין מלונג איילנד ואמא מסטטן איילנד, שם הכיר את חברי להקת הוו טאנג קלאן והפך לחלק ממנה. הוא נשר מהתיכון והחל להשתמש ולמכור סמים בגיל צעיר. פריצתו המקצועית הגיעה רק עם הפיכתו לכוכב הראשי של הלהקה. כיום מתגורר מת'וד מן בסטטן איילנד, הוא נשוי ויש לו שלושה ילדים מאשתו.
קריירת משחק > טלוויזיה

מת'וד ורד- סדרת טלוויזיה בכיכובם של רדמן ומת'וד מן שירדה לאחר עונה אחת.
הסמויה- גילם דמות בשם "ציז" שהופיעה בשלושה-עשר פרקים.
אוז- גילם דמות בשם "טאג" שהופיעה בארבעה פרקים.
חוק וסדר- הופיע בפרק אחד.
CSI- גילם דמות למשך שלושה פרקים.
בוסטון פאבליק-הופעת אורח לפרק אחד.
אזור הדמדומים -הופעת אורח לפרק אחד.
מד טי.וי-הופעת אורח לפרק אחד.
Chozen‏(2014) - דיבוב
אימת המתים המהלכים (2015)
לוק קייג'-הופעת אורח לפרק אחד (2016)
הצמד (2018-2017)
Rebel (2017)
The Breaks‏ (2017)
נותנות בראש (2020)
הסנדק של הארלם (2021)
שליטי היקום: הגילוי (2021) - דיבוב
מון גירל ושדינוזאור (2023) - דיבוב
באפקיס (אנ') (2023)
פוקר פייס (יפורסם בהמשך)
קריירת משחק > קולנוע

דה גרייט ווייט הייפ (1996) - עצמו
187 קוד לרצח (1997) - דניס ברודוויי
קופלנד (1997) - שונדל
בלי (1998) - שאמיק
שחור ולבן (1999) - עצמו
boricuas bond - 2000
תיכון וולקנו (2001) - מר מה (סרט קוריאני; דיבוב באנגלית)
קיץ אחד של סוטול (2001) - סיילס פי. סיילס
כשדריי פגש את סידני (2002) - עצמו
מת לצעוק 3 (2003) - עצמו
הריונות לגבות (2004) - נו גוד
גארדן סטייט (2004) - דייגו
הכל כלול (2004) - מאגסי
ונום (2005) - פקד טרנר
שכונת האימה של סנופ דוג (2006) - עצמו
מומחה הלב (2006) - לורנזו
השיגעון (2008) - פרסי
פגוש את הספרטנים (2008) - פרסיאן אמיסרי
חוטאים וקדושים (2010) - וואדו
הקברן (2011) - הקברן
מבוגר אחראי (2011) - ג'קולבי
זנבות אדומים (2012) - סטיקס
הסנדלר (2014) - לאון
עונה של אהבה (2014, סרט טלוויזיה) - רוב הגדול
#מספר מזל (2015) - טייסון ג'יימס
קיץ בסטטן איילנד (2015) - קונקו
אסון מהלך (2015) - טמאמבי
קיאנו (2016) - צ'דר
פטרסון (2016) - עצמו
הפסקות (2016, סרט טלוויזיה) - דאריל ואן פאטן
Where's the Money ‏(2017) - טראפ / מנהיג כנופיה
עולם עתידי (2018)
נקמה חריפה‏ (2018)
היו זמנים בסטטן איילנד (2019)
שאפט (2019) - פרדי פי
ערפדים נגד הברונקס (2020)
קאובוי של אספלט (2020)
This Is the Night ‏(2022) - לואיס
פשע הוליוודי (2022) - סוואג דוג
כוכבת עולה (אנ') (2022) - סופרים
Shadow Force‏ (2025)
הערות שוליים

↑  Rosy Cordero, Awkwafina, Corey Hawkins, Simon Rex & Method Man Join Peacock’s ‘Poker Face’ For Season 2, Deadline, ‏2024-11-12 (באנגלית אמריקאית)
| --- | --- |
בקרת זהויות :  PLWABN: 9810674931805606  BIBSYS: 5021927  BnF: cb13982894n (data)  GND: 134916077  ISNI: 0000 0001 1489 3741  LCCN: no99015949  MusicBrainz: 94dbfe2e-ca48-4e08-a5a8-e1e74136c63d  NKC: xx0023861  SUDOC: 08082692X  VIAF: 29727229   WorldCat (עם VIAF): 29727229
נטליה רייס

| --- | --- |

 לידה:  6 בפברואר 1987 (בת 38) בוגוטה, קולומביה 
 שם לידה:  Natalia Reyes Gaitán 
 מדינה:  קולומביה 
 תקופת הפעילות:  מ-2006
 פרופיל ב-IMDb
 
נטליה רייס גייטן (בספרדית: Natalia Reyes Gaitán; נולדה ב-6 בפברואר 1987) היא שחקנית טלוויזיה וקולנוע קולומביאנית, המוכרת מתפקידה בתור דניאלה "דני" ראמוס בסרט ההוליוודי "שליחות קטלנית: גורל אפל".
ביוגרפיה

רייס נולדה בבוגוטה, קולומביה. בגיל 9, החלה ללמוד בבית ספר לתיאטרון מוזיקלי בו למדה שירה, ריקוד ומשחק במשך 7 שנים.
קריירה

בשנת 2000 קיבלה את תפקידה הראשון כאשר לוהקה לטלנובלה "Pandillas, guerra y paz" בדמותה של מריה פרננדה, אותה גילמה עד 2002.
בשנת 2002 השתתפה בתוכנית לגילוי כישרונות "Popstars", שם הדגימה את כישורי השירה והריקוד שלה, וסיימה כשהיא בין 10 הפיינליסטים. בשנת 2003 היא החלה להגיש את תוכנית הילדים "Club 10", אותה הגישה עד 2006.
בשנת 2006 החלה לשחק בטלנובלה הקולומביאנית "Las profesionales, a su servicio" בדמותה של שרה ג'נט סאסה. בשנת 2008 גילמה את אחת הדמויות הראשיות בטלנובלה "Muñoz vale x 2" בתור ונסה מוניוס.
בשנת 2009 שיחקה את אחת הדמויות הראשיות בטלנובלה לילדים "אוהב אותך איסה +" מבית ניקלודיאון, שם גילמה את דמותה של פביאנה מדינה.
בשנים 2013–2015 שיחקה במשך שלוש עונות של סדרת הדרמה והמסתורין "קומביה נינג'ה" של רשת פוקס, בדמותה של ג'יסקה: הסדרה שודרה ברחבי אמריקה הלטינית בערוץ Star Channel, ובישראל שודרה התכנית בערוץ ויוה.
בשנת 2015 שיחקה בתפקיד הראשי בטלנובלה מבית סוני "Lady, la vendedora de rosas" את דמותה של ליידי טאבאס.
בשנת 2018 שיחקה בסרט הפשע הקולומביאני "כייסים", שם גילמה את דמותה של חואנה. באותה שנה שיחקה בסרט עטור השבחים של המועמד לאוסקר סירו גרה ושל כריסטינה גאייגו "ציפורים נודדות".
בשנת 2019 לוהקה לסרט הפעולה והמדע-בדיוני האמריקאי "שליחות קטלנית: גורל אפל" ‏, החלק השישי בזיכיון באותו שם ומשמש המשך ישיר לסרטים "שליחות קטלנית"; בסרט, גילמה רייס את דמותה של דני ראמוס לצדם של ארנולד שוורצנגר ולינדה המילטון, בסרט שהופק על ידי ג'יימס קמרון וביים טים מילר.
חיים אישיים

בשנת 2009 החלה לצאת עם חואן פדרו סאן סגונדו בפסטיבל מוזיקה שרייס נכחה בו, כאשר חואן נמנה בין מקימי הפסטיבל. השניים נישאו ב-2016. במאי 2021, רייס הודיעה שהם מצפים לילד ראשון.
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 2014 | Desterrada | ולנטינה | דיבוב |
| 2016 | Chess | מלצרית |  |
| 2018 | Brakland | ולנטין הרננדז |  |
| 2018 | כייסים | חואנה |  |
| 2018 | ציפורים נודדות | זיידה |  |
| 2019 | Running with the Devil | האישה |  |
| 2019 | שליחות קטלנית: גורל אפל | דניאלה "דני" ראמוס |  |
| 2020 | Sumergible | אנג'י |  |
| 2025 | Shadow Force |  |  |
| TBA | Tomorrow Before After | אישה |  |
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 2000–2002 | Pandillas, guerra y paz | מריה פרננדה | טלנובלה |
| 2006–2007 | Las profesionales, a su servicio | שרון ג'נט סאסה | טלנובלה |
| 2008–2009 | Muñoz vale por 2 | ונסה מוניוס | טלנובלה; תפקיד ראשי |
| 2009 | Bermúdez | מרסלה דלגאדו | טלנובלה |
| 2009–2010 | אוהב אותך איסה + | פביאנה מדינה | טלנובלה |
| 2010–2011 | A mano limpia | אנה לוסיה גירלדו | טלנובלה |
| 2013–2015 | קומביה נינג'ה | ג'סיקה | תפקיד משני (3 עונות); 45 פרקים |
| 2015 | Lady, la vendedora de rosas | ליידי טבארס | טלנובלה; תפקיד ראשי |
| 2015–2016 | אהבה מתוקה | פלורנסיה "פלור" גררו | טלנובלה; תפקיד ראשי |
| 2016 | Mujeres asesinas | לואיזה | תפקיד אורח |
| 2016–2017 | 2091 | רודה | תפקיד ראשי; 12 פרקים |
| 2016–2017 | La ley del corazón | רינקון | טלנובלה |
| 2017 | El Comandante | קרולינה חימנז | טלנובלה; תפקיד ראשי |
הערות שוליים

↑  Criticona (17 בינואר 2013). "Natalia Reyes regresa en Cumbia ninja, Jutha será protagonista". lafiscalia.com (בספרדית). WordPress. נבדק ב-16 באפריל 2018. {{cite news}}:  (עזרה)
↑  "Lady, el despegue de Natalia Reyes en TV". las2orillas.co (בספרדית). 16 בספטמבר 2015. נבדק ב-16 באפריל 2018. {{cite news}}:  (עזרה)
↑  "'Lady, la vendedora de rosas', ¿se va para Hollywood a protagonizar 'Terminator'?". pulzo.com (בספרדית). 13 באפריל 2018. נבדק ב-16 באפריל 2018. {{cite news}}:  (עזרה)
↑  "La colombiana Natalia Reyes actuará en al nueva película de Terminator". marca.com (בספרדית). Unidad Editorial Información Deportiva, S.L.U. 14 באפריל 2018. נבדק ב-16 באפריל 2018. {{cite news}}:  (עזרה)
| --- | --- |
בקרת זהויות :  GND: 1191160130  ISNI: 0000 0004 8003 9190  LCCN: no2019082297  SUDOC: 240237250  VIAF: 803156133225158430000   WorldCat (עם VIAF): 803156133225158430000
שון וייסמן

שון זלמן וייסמן (נולד ב-14 בפברואר 1996) הוא כדורגלן ישראלי המשחק בעמדת החלוץ בגרנדה מליגת המשנה בספרד ובנבחרת ישראל.
קריירת מועדונים

וייסמן נולד וגדל בשכונת קריית חיים שבחיפה, ישראל. החל לשחק כדורגל במחלקת הנוער של הפועל חיפה, ובגיל 15 וחצי עבר למחלקת הנוער של מכבי חיפה.
ב-20 בינואר 2014, בטרם מלאו לו 18, ערך את הופעת הבכורה שלו בקבוצה הבוגרת של מכבי חיפה, כשפתח בהרכב בהפסד 1–3 להפועל באר שבע. עד תום עונת 2013/2014 שותף בעשרה משחקים בליגת העל, ובמקביל המשיך לשחק בקבוצת הנוער וזכה עמה בדאבל. בעונת 2014/2015 שותף בשני משחקי ליגה ובמשחק אחד במסגרת גביע המדינה.
לקראת עונת 2015/2016 הושאל להפועל עכו, ובמדיה ערך 18 הופעות בליגת העל, אך בינואר 2016 חזר למכבי חיפה ושיחק עד תום העונה בקבוצת הנוער.
ב-14 ביולי 2016 הושאל למכבי נתניה מהליגה הלאומית. ב-16 בינואר 2017 הבקיע את שער הבכורה שלו בקריירה, בתיקו 1–1 נגד הפועל רמת גן, ואת עונת 2016/2017 הוא סיים עם 12 שערים ב-21 הופעות בליגה הלאומית, וסייע לקבוצה לעלות לליגת העל.
את עונת 2017/2018 החל במכבי חיפה, אך ב-5 בספטמבר 2017 הושאל לעירוני קריית שמונה מליגת העל. ב-9 בספטמבר 2017 ערך את הופעת הבכורה שלו בעירוני קריית שמונה, כשנכנס כמחליף בדקה ה־74 וכעבור ארבע דקות כבש את שערו הראשון בעירוני קריית שמונה, בניצחון 0–2 על מ.ס. אשדוד. הוא ערך 27 הופעות במדי עירוני קריית שמונה בליגת העל בעונה זו, רובן כמחליף, וכבש שלושה שערים.
לקראת עונת 2018/2019 חזר לסגל מכבי חיפה. את שער הבכורה שלו בעונה זו מועדון כבש ב-7 באוגוסט 2018, בניצחון 0–4 על הפועל חדרה במסגרת גביע הטוטו, ובליגת העל כבש בעונה זו שמונה שערים.
ב-20 ביוני 2019 חתם לשנתיים בוולפסברג מהבונדסליגה האוסטרית. שבוע לאחר מכן ערך את הופעת הבכורה שלו בקבוצה, בה גם כבש צמד-שערי בכורה. במחזור הרביעי כבש רביעייה בניצחון קבוצתו 5–0 על מטרסבורג, ועלה לראש טבלת מלכי השערים בליגה האוסטרית. כשלפני כן, כבש בשלושה מחזורים בליגה האוסטרית ברצף. ב-19 בספטמבר 2019 כבש את שערו הראשון בליגה האירופית, בניצחון החוץ 4–0 על בורוסיה מנשנגלדבך במחזור הפתיחה של עונת 2019/2020.
בסוף עונתו הראשונה באוסטריה שבר את שיא השערים לכדורגלן ישראלי המשחק מחוץ לישראל, כשכבש 30 שערים בליגה, אחד יותר מערן זהבי (בליגת העל הסינית) עונה קודם לכן, וסיים כמלך השערים בליגת העל האוסטרית לעונת 2019/2020.
קריירת מועדונים > ריאל ואיאדוליד

ב-31 באוגוסט 2020 חתם בריאל ואיאדוליד מהלה ליגה תמורת כ-4 מיליון יורו, סכום שיא באותה עת עבור המועדון הספרדי.
ב-13 בספטמבר 2020 ערך את הופעת הבכורה בוואיאדוליד במסגרת המחזור הראשון של עונת 2020/2021 בלה ליגה כשעלה כמחליף נגד ריאל סוסיאדד במשחק שהסתיים ב-1–1. את שער הבכורה כבש ב-11 בדצמבר 2020, בניצחון קבוצתו 2–3 על אוססונה, בו כבש צמד, נבחר לאיש משחק ואף נכלל בנבחרת מצטייני המחזור של העיתון "אל מונדו דפורטיבו". בסיום העונה בלה ליגה כבש שישה שערים ובישל פעם אחת, בנוסף לשער ובישול נוסף בגביע הספרדי. בתום העונה נשרה ואיאדוליד לליגת המשנה.
בעונת עונת 2021/2022 סיים במקום הרביעי בטבלת הכובשים בליגה הספרדית השנייה, וסייע לקבוצתו להעפיל בחזרה ללה ליגה, לאחר עונת היעדרות אחת מהליגה הבכירה בספרד. בסיום העונה בליגה השנייה כבש 20 שערים (מלך השערים של ואיאדוליד בכל המסגרות) ובישל שלושה, ולזכותו גם שער נוסף בגביע הספרדי. הוא נבחר על ידי האוהדים ל"שחקן העונה" של הקבוצה.
את עונת 2022/2023 בלה ליגה פתח רק במחזור הרביעי לאחר שהחלים מפציעה של כחודש, וב-5 בספטמבר 2022 נכנס כמחליף במחצית השנייה וכבש את השער המכריע לזכות קבוצתו ואיאדוליד בדקה ה־93, בניצחונה הביתי 1–0 על אלמריה.
קריירת מועדונים > גרנדה

ב־31 בינואר 2023 הושאל לגרנדה מליגת המשנה בספרד, עד לתום העונה, כאשר אם גרנדה תעלה בחזרה לליגה הבכירה היא תהיה מחויבת לרכוש את וייסמן תמורת כ-3.5 מיליון יורו.
בהופעת הבכורה שלו בליגה מול קבוצת המילואים של ויאריאל, ב־5 בפברואר 2023 כבש כבר בדקה הרביעית, בניצחון החוץ של קבוצתו 0–2.
בסיום עונת 2022/2023 העפיל וייסמן בשנית ללה ליגה. לאחר העפלתה של גרנדה, ועל פי פרטי חוזה ההשאלה, הוא נרכש על ידי הקבוצה ב-3.5 מיליון אירו וחתם בה על חוזה לשתי עונות, עד ה-30 ביוני 2026. בעונה הבאה מיעט לשחק ושותף רק בחמישה משחקים. בתחילת פברואר הושאל לקבוצת סלרניטנה מהסרייה א' עד לסיום העונה. לקראת העונה הבאה, בתום תקופת ההשאלה, חזר לגרנאדה ששבה לליגת המשנה.
נבחרות ישראל

מאז 2011 שיחק וייסמן בכל גילאי נבחרות הנערים והנוער של ישראל, מהנבחרת עד גיל 16, כשבמדי נבחרת הנוער עד גיל 19 לזכותו של וייסמן 22 הופעות בהן כבש 2 שערים. הוא אף העפיל עם הנבחרת לאליפות אירופה לנוער עד גיל 19 בשנת 2014, ושיחק בכל שלושת משחקי הנבחרת בטורניר-הגמר.
ב-21 במרץ 2017 ערך את הופעת הבכורה שלו במדי הנבחרת הצעירה של ישראל עד גיל 21, במשחק מול קפריסין עד גיל 21, ובסך הכל ערך 13 הופעות במדי הנבחרת הצעירה, בהן כבש שלושה שערים.
ב-9 בספטמבר 2019 ערך את הופעת הבכורה שלו במדי הנבחרת הבוגרת של ישראל, כשפתח בהרכב בהפסד 2–3 לסלובניה במוקדמות יורו 2020. ב-4 בספטמבר 2021 כבש את שערו הראשון בנבחרת בניצחון הביתי 2–5 על אוסטריה במסגרת מוקדמות מונדיאל 2022.
חיים אישיים

הוריו התגרשו כשהיה בן 13, לאחר מכן הוא ואחיו הצעיר שובל גדלו בבית אמם, ורדה. וייסמן הוא נכד לניצולת שואה. לו גם דרכון פורטוגלי.
שירת בצה"ל בבסיס הטכני של חיל האוויר בחיפה, על תקן ספורטאי מצטיין.
ב-22 במאי 2019 נישא לבת-זוגו הישראלית עדן מרקוביץ', חברתו מימי התיכון, ובתם הבכורה נולדה באוגוסט 2020, ולאחר מכן נולד להם גם בן ששמו האמצעי נבחר על-שם סבו של וייסמן שגידל אותו ונפטר ב-2022, יעקב.
וייסמן סיפר שהוא החל תהליך של חזרה בתשובה. הוא מסורתי, וכן נודע כמשתף בהשקפותיו ודעותיו בתור איש ימין שמרני.
וייסמן הוא בעלים-שותף במסעדות "רובן" בנהריה ובחדרה.
תארים

מכבי נתניה
אליפות הליגה הלאומית: 2016/2017
גרנדה
אליפות הסגונדה דיוויסיון הספרדית: 2022/2023
תארים אישיים
מלך השערים של הבונדסליגה האוסטרית: 2019/2020
הרכב השנה של הבונדסליגה האוסטרית: 2019/2020
שחקן העונה של ריאל ואיאדוליד: 2021/2022
מלך השערים של ריאל ואיאדוליד בכל המסגרות: 2021/2022
הערות שוליים

1 2  Israel - S. Weissman - Profile with news, career statistics and history - Soccerway, int.soccerway.com
1 2 3 4 5 6  ליאב נחמני,'"`UNIQ--nowiki-00000013-QINU`"'כיבוש ספרד: הזינוק המטאורי של שון וייסמן, באתר ישראל היום, 17 בספטמבר 2020
1 2 3 4 5 6  זאב אברהמי,'"`UNIQ--nowiki-00000035-QINU`"'כבש את אירופה: שון וייסמן לא מפסיק להבקיע, באתר ynet, 17 ביוני 2020
↑  מוטי פשכצקי, ‏עוד חיזוק: ויסמן הושאל מחיפה למכבי נתניה, באתר ערוץ הספורט, 14 ביולי 2016
↑  שלום אלבז, ‏שון וייסמן הושאל ממכבי חיפה לעירוני ק"ש , באתר ONE‏, 5 בספטמבר 2017
↑  מוטי פשכצקי, ‏רשמי: שון וייסמן חתם בוולפסברגר לשנתיים, באתר ערוץ הספורט, 20 ביוני 2019
↑  צפו: צמד לשון וייסמן שלא סובל משבר, באתר ערוץ הספורט, 28 ביולי 2019
↑  רביעייה לשון וייסמן ב-5–0 של וולפסברג, באתר ערוץ הספורט, 17 באוגוסט 2019
↑  מעבר לכל דמיון: צ'יפ גדול לוויסמן בניצחון וולפסברגר, באתר ערוץ הספורט, 5 ביולי 2020
↑  Weissman 2024 | Real Valladolid - Web Oficial, Weissman 2024 | Real Valladolid - Web Oficial'"`UNIQ--nowiki-0000001B-QINU`"'(בספרדית)'"`UNIQ--templatestyles-0000001C-QINU`"'
1 2 3 4 5  מוטי פשכצקי, שליח ערוץ הספורט לבודפשט, ‏שון וייסמן: "עברתי רכבת הרים, יום אחד אפתח הכל", באתר ערוץ הספורט, 16 ביוני 2023
↑  צפו: צמד הבכורה של שון וייסמן בליגה הספרדית, באתר ONE‏, 11 בדצמבר 2020
↑  "שון וייסמן חייב להיות הסקורר המוביל של ויאדוליד, אין בכלל ספק", באתר וואלה, 15 בדצמבר 2020
↑  וייסמן כבש, ויאדוליד חזרה ללה ליגה, באתר ערוץ הספורט, 29 במאי 2022
1 2  סאל אמרגי,'"`UNIQ--nowiki-00000022-QINU`"'שון וייסמן : המלך של ויאדוליד, באתר ישראל היום, 30 במאי 2022
↑  ראוי: וייסמן נבחר לשחקן העונה של ריאל ויאדוליד, באתר ONE‏, 31 במאי 2022
↑  איזה קאמבק: שון וייסמן חזר מפציעה וסידר ניצחון בדקה ה-93, באתר וואלה, 5 בספטמבר 2022
↑  Weissman, al Granada CF, www.realvalladolid.es, ‏1 feb 2023 (בספרדית)
↑  יורד ליגה: שון וייסמן הושאל מריאל ויאדוליד לגרנאדה, באתר וואלה, 31 בינואר 2023
1 2  "נתן לה דלק": שון וייסמן יירכש על ידי גרנאדה, באתר ONE‏, 28 במאי 2023
↑  כבר אחרי ארבע דקות: שון וייסמן כבש בבכורה בגרנאדה, באתר ynet, 5 בפברואר 2023
↑  מוטי פשכצקי, ‏שון וייסמן חתם על חוזה לשלוש שנים בגרנאדה, באתר ערוץ הספורט, 13 ביוני 2023
↑  חוזר לטופ: גרנאדה הודיעה שתרכוש את וייסמן, באתר ONE‏, 1 ביולי 2023
↑  Shon Weissman - Player profile 23/24, www.transfermarkt.com (באנגלית)
↑  מערכת וואלה! ספורט‏, שון וייסמן חתם בסלרניטנה לחצי עונה כמושאל מגרנאדה, באתר וואלה, 1 בפברואר 2024
↑  דיווח: ספורטינג ליסבון מעוניינת בשון וייסמן, באתר ONE‏, 22 באוגוסט 2021
↑  גליצ'ים,'"`UNIQ--nowiki-0000003B-QINU`"'מסיבה בחיפה - הירוקים חגגו עם שון ויסמן ועדן שלו בחתונה שלהם!, באתר הספורט ONE, ‏2019-05-23
↑  ‏וייסמן: "כל שני וחמישי כוכבת ילדים משתפת בחיי המין שלה", באתר ספורט1, 15 בינואר 2021
↑  א.ש.א. רובן נהריה בע"מ באתר CheckID
↑  CheckId,'"`UNIQ--nowiki-00000043-QINU`"'רובן חדרה 2018 בע"מ \ RUBEN HADERA 2018 LTD - 515835437, באתר www.checkid.co.il באתר CheckID
↑  "לא פאול? אין בעיה". כששון וייסמן וסרחיו ראמוס רבו, באתר ערוץ הספורט, 28 במרץ 2023
↑  enwsi.gr,'"`UNIQ--nowiki-00000046-QINU`"'Ο Φούντας στην ενδεκάδα της χρονιάς στην Αυστρία (ΦΩΤΟ), Enwsi.gr, ‏2020-07-20'"`UNIQ--nowiki-00000046-QINU`"'(ביוונית)'"`UNIQ--templatestyles-00000047-QINU`"'
↑  "Weissman, MVP de la temporada". Realcalladolid.es.
אירינה אנטוננקו

| --- | --- |

 לידה:  1 בספטמבר 1991 (בת 33) יקטרינבורג, רוסיה 
 מדינה:  רוסיה 
 מקום לימודים:  Ural Institute of Finance and Law 
 http://www.irinaantonenko.ru/
 פרופיל ב-IMDb
 
אירינה איגורבנה אנטוננקו (ברוסית: Ири́на И́горевна Анто́ненко; נולדה ב-1 בספטמבר 1991) היא דוגמנית ושחקנית רוסייה, זוכת תחרות מיס רוסיה לשנת 2010.